  Туспуктэм: vk.com (Денис Удалов) Наталия Сильвестрова Удмуртиысь нюлэсъёсын тылпу потонлы вылӥ классъем кышкытлык возиське. Сикъёсты чакланэ авиациез но кыскизы. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Уже АН-2 капчи аслобетэз куто. Соин одӥг ӝутскемен быдэс Удмуртиез эскерыны луэ. Аслобетэн чакланъёс 21-тӥ куартолэзе кутскизы. Со дырысен нюлэс тылпуосты ӧз шараялэ. Но, Удмуртиын тылпу потонлы бадӟым кышкытлык возиськемен валче, самолётэн эскеронъёс ялан радъяськозы. Озьы ик югдурез мувыл патруль но пилоттэк лобась аппаратъёс чакласа возё. Тодэ вайытом, 17-тӥ куартолэзьысен Удмуртиын нюлэсъёсы пыдын но, техникаен но пыраны ӧвӧл лэземын. Тегъёс: тылпу нюлэс самолёт инкуазезутён Удмуртия  